હોલીવુડથી લઇને હવે બોલીવુડ સુધી #MeToo આંદોલનનું વાવાઝોડુ ફુંકાયુ છે. આ કેમ્પેઇન અંતર્ગત ઘણી મહિલાઓએ મનોરંજન અને રાજકીય જગતનાં પુરૂષો પર જાતિય શોષણનો આરોપ લગાવ્યો છે. તો હવે પહેલીવાર #MeToo કેમ્પેઇન અંતર્ગત એક પુરૂષ સેલિબ્રિટીએ મહિલા પર લગાવેલા આરોપોનો ઉલ્લેખ કર્યો છે. અભિનેતા શેખર સુમનનાં દીકરા અધ્યયન સુમને પોતાનું દુ:ખ વ્યક્ત કર્યું છે. તેણે એક પછી એક ટ્વિટ કરીને કહ્યું કે જ્યારે તેણે પોતાની સાથે થયેલા હેરેસમેન્ટની વાત શેર કરી ત્યારે તેને અપમાનનો સામનો કરવો પડ્યો હતો.